[{"text_idx": "#000000", "text": "PAKRI Teadus- ja To\u0308o\u0308stuspargi klientide jaoks ta\u0308hendab to\u0308o\u0308stussu\u0308mbioos nii lisatulu teenimise kui kulude kokkuhoiu vo\u0303imalust. 17. septembril toimus esmakordselt Ringmajanduse konverents. PAKRI juhitud to\u0308o\u0308stussu\u0308mbioosi u\u0308marlauas osalenud eksperdid ja ettevo\u0303tete esindajad leidsid la\u0308bi praktiliste kogemuste jagamise u\u0308heskoos viise, kuidas to\u0308o\u0308stussu\u0308mbioos vo\u0303iks tuua kasu suuremal ma\u0308a\u0308ral ettevo\u0303tluses."}, {"text_idx": "#000001", "text": "17. septembril Keskkonnaministeeriumi poolt esmakordselt korraldatud \u201eRingmajanduse konverentsi \u2013 kulud tuludeks\u201c eesma\u0308rk oli eelko\u0303ige to\u0308o\u0308stusettevo\u0303tete (ma\u0308e- ja to\u0308o\u0308tlev to\u0308o\u0308stus) juhtivto\u0308o\u0308tajatele tutvustada ringmajanduse po\u0303himo\u0303tteid, eesma\u0308rke ja toetavaid tegevusi. Sealhulgas na\u0308idata ettevo\u0303tjatele, miks tasub liikuda ringmajanduse a\u0308rimudelite praktiseerimise suunas. Ringmajanduse konverentsil sai:"}, {"text_idx": "#000002", "text": "kuulata praktilistest tootmist efektiivistavatest lahendustest nii Eestis kui Euroopas;\ntutvuda erinevate rahastusplatvormidega ja ku\u0308sida personaalset no\u0303u vastavatelt ekspertidelt;\nsu\u0308vendada teadmisi ja julgust rakendama ringmajanduse po\u0303himo\u0303tteid ning to\u0308o\u0308riistasid;\narutada ringmajanduse rolli u\u0308le innovatsioonis ja konkurentsieelise saavutamises;"}, {"text_idx": "#000003", "text": "Konverentsi to\u0303i kokku erinevad osapooled \u2013 ettevo\u0303tjad, eksperdid, rahastajad. U\u0308marlaudadel oli vo\u0303imalik kaasa ra\u0308a\u0308kida ja arvamust avaldada eri teemade kitsaskohtade u\u0308le laiemalt."}, {"text_idx": "#000005", "text": "To\u0308o\u0308stussu\u0308mbioosi u\u0308marlauas to\u0303i PAKRI mu\u0308u\u0308gi- ja kommunikatsioonijuht Klaire Kuusk na\u0308iteid, kuidas PAKRI on ta\u0308na to\u0308o\u0308stuspargi ja klientide a\u0308ritegevuse tulemusel suutnud leida kuludest tuluallikad. \u201cTahame pakkuda su\u0308nergiat, mis loob tulu \u2013 To\u0308o\u0308stuslinnak (kuluefektiivne ja roheline to\u0308o\u0308keskkond), vo\u0303imalikult autonoomne energiavo\u0303rk (energia hinna kontroll ja roheline energia), Teaduspark (uute tehnoloogiate arendus, a\u0308riteenused ja mentorlus) ning Kliendi a\u0308ri (a\u0308rivaldkonna koosto\u0308o\u0308)\u201d mainis Kuusk."}, {"text_idx": "#000006", "text": "Kuluefektiivse to\u0308o\u0308keskkonna aitab luua nutikalt tehnoloogia kasutuselevo\u0303tt hoonetes. Na\u0308iteks nutikad ku\u0308ttetermostaadid, mis vo\u0303imaldavad kokku hoida ca 30% ku\u0308ttekuludelt. U\u0308hine seadmete rent mitme ettevo\u0303tte peale vo\u0303imaldab va\u0308hendada ettevo\u0303tetel kulusid ja ka riske: seadmete ostuga kaasneva laenukohustuse asemel on renditeenuse kulu tegevuskuludes."}, {"text_idx": "#000009", "text": "To\u0308o\u0308stussu\u0308mbioosi u\u0308marlauas ja\u0308i osalejate arutelust ko\u0303lama kolm ma\u0308rkso\u0303na: koosto\u0308o\u0308, infovahetus ja teadlikkuse kasvatamine. Oluline on see, et ollakse avatud omavahel suhtlema \u2013 nii ettevo\u0303tted omavahel, kui ka na\u0308iteks ettevo\u0303tted omavalitsusega. Ei tasu u\u0308ksteisele vastanduda, vaid mo\u0303ista, et enamus meist on sama eesma\u0308rgiga. Sama oluline on ka teadlikkus \u2013 suurim potentsiaal selles on lapsed ja noored. Ta\u0308na on koosto\u0308o\u0308 ettevo\u0303tetega o\u0303petamisel raske \u2013 ei taheta lubada o\u0303ppureid ettevo\u0303tete juurde analu\u0308u\u0308sima, kuid see peaks muutuma."}, {"text_idx": "#000010", "text": "To\u0308o\u0308stussu\u0308mbioosi u\u0308marlauas leiti u\u0308hiselt, et:"}, {"text_idx": "#000011", "text": "Ta\u0308na ei oma ettevo\u0303tted veel piisavalt informatsiooni, kellel mis ja\u0308a\u0308tmeid tekib ja kellele need vo\u0303iksid sobida toormaterjaliks. Leiti, et selleks on vaja lihtsustada partnerite leidmist ja luua u\u0308htne infosu\u0308steem vo\u0303i keskkond, mis aitaks osapooled kiiresti kokku viia.\nJa\u0308a\u0308tme ja teisese toorme seadusandlus tuleb u\u0308le vaadata ja lihtsustada ettevo\u0303tte jaoks.\nHariduse pool on u\u0308limalt oluline. Tuleb lihtsustada o\u0303ppeasutuste koosto\u0308o\u0308d ettevo\u0303tetega."}, {"text_idx": "#000012", "text": "Ringmajanduse konverents, To\u0308o\u0308stussu\u0308mbioosi u\u0308marlaud 17. september 2018"}, {"text_idx": "#000014", "text": "Eesti suurim taastuvenergial po\u0303hinev suletud jaotusvo\u0303rk on valmis\nELMO kaugjuhitav elektriauto sai sertifitseeritud ja alustab Paldiskis ta\u0308naval so\u0303itmisega\nMeie rohetehnoloogia klaster sai rahvusvahelise tunnustuse\nTehnopoli rohetehnoloogia plaanid\u201922: rohepo\u0308o\u0308rde teenus, nutitarud, tugi biomajandusele"}]